GiliGold/VAD_KnessetCorpus huggingface dataset:
איתן גינזבורג: מדובר בעצם על הצעת חוק המכונה חוק עכו, הצעת חוק שנותנת הטבות מס מטיבות בפריפריה, במדד סוציו-אקונומי.
איתן גינזבורג: חבר הכנסת כץ, אתה רוצה לנמק?
אופיר כץ: זה חוק שמיטיב לא רק עם עכו.
אופיר כץ: יש רשויות נוספות שייהנו מההטבה הזאת, בעקבות ההרחבה שעשינו.
אופיר כץ: זה חוק שאנחנו דנים בו מספר חודשים בוועדת הכספים, ולכן הבקשה.
הילה שי וזאן: לא הבנתי, מה אתה מוסיף?
איתן גינזבורג: יש בקשה של יושב-ראש ועדת הכספים לפטור מחובת הנחה.
איתן גינזבורג: להעביר לקריאה שנייה ושלישית הצעת חוק, שבה מוצע לקבוע שכל מי שהיה במשך כל שנת המס תושב ביישוב מוטב, שהוא יישוב עירוני שמשויך לאשכול 4, או לאשכול נמוך יותר, ייווסף לזיכוי שהוא זכאי לו, שיעור של 5% מהכנסתו שחייבת מיגיעה אישית.
איתן גינזבורג: בבקשה, חבר הכנסת טיבי.
אחמד טיבי: חוק עכו, שתמכנו בו, אכן מגיע עכשיו לקריאה שנייה ושלישית.
אחמד טיבי: הבקשה של יושב-ראש הוועדה, חבר הכנסת גפני לפטור בחוק שמיטיב עם תושבי עכו.
אחמד טיבי: אגב, הוא מיטיב לאחר תיקונים ופתיחת החוק עם הרבה יישובים מסביב.
אחמד טיבי: לכן, אנחנו נתמוך בבקשה.
איתן גינזבורג: מי שבעד הקדמת הדיון, ירים את ידו.
איתן גינזבורג: תודה על הבקשה, תודה לחברים ואני מאחל לכולכם יום טוב ומוצלח.
איתן גינזבורג: שלום לכולם, היום יום שלישי, ט"ו בכסלו תשפ"א, ה-1 בדצמבר 2020.
איתן גינזבורג: על סדר היום בקשת הממשלה להקדמת הדיון בהצעת חוק התקשורת (בזק ושידורים) (תיקון מס' 74) (הוראות לעניין פריסת רשת מתקדמת), התשפ"א-2020 (מ/1378), לפני הקריאה הראשונה.
איתן גינזבורג: מדובר בהצעת חוק חשובה שמקודמת על ידי הממשלה, אפשר לומר שאפילו מקודמת כמה שנים.
איתן גינזבורג: ד"ר עופר רז דרור ממשרד הכלכלה, בבקשה.
עופר רז דרור: שלום לכולם, תודה, אדוני היושב-ראש, אני סמנכ"ל כלכלה במשרד התקשורת, עמדתי בראש הצוות הבין-משרדי שגיבש את עיקרי מתווה הסיבים שאומץ על ידי שר התקשורת, אומץ על ידי הממשלה, ועכשיו מובא כהצעת חוק בפני הכנסת.
עופר רז דרור: הממשלה רואה בתשתית התקשורת תשתית חיונית חשובה כמו מים, חשמל, בריאות וחינוך.
עופר רז דרור: החשיבות מתגברת בימי קורונה כשאנחנו לומדים מרחוק, עובדים מרחוק, ורוצים גם רפואה מרחוק.
עופר רז דרור: אני מרצה היום באוניברסיטה רק בזום, סטודנט שאין לו תשתית נורמלית בבית לא יכול ללמוד, וככה גם חלק גדול מילדי ישראל בבתי הספר.
עופר רז דרור: אנחנו מעריכים את הפגיעה בכלכלה הישראלית בכ-10 מיליארד שקלים בשנה מזה שאין לנו פריסת סיבים נרחבת.
עופר רז דרור: אנחנו אחרי עשור אבוד לעומת המדינות המתפתחות בעולם שהחלו בפריסת סיבים מסיבית אי-שם בעשור הראשון של שנות ה-2,000.
עופר רז דרור: אנחנו נכנסנו לזה רק לפני שנתיים.
עופר רז דרור: מתווה הסיבים נועד לאפשר לבזק ולהוט להיכנס במהירות, ואנחנו מעריכים שתוך 4–5 שנים רוב רובה של מדינת ישראל תיפרס, ובמקביל לזה תוקם קרן אוניברסלית שתשלים את הפריסה באזורים הלא-כדאיים כלכלית לפריסה, כך שבסוף התשתית החיונית תגיע לכל בית בישראל.
עופר רז דרור: אם אנחנו מתעכבים בעוד שבועיים, במקרה הטוב מדובר בהפסד של 400 מיליון שקלים למשק הישראלי, במקרה הרע יהיו בחירות, נאבד חצי שנה, יגיע שר חדש, ירצה שינוי אחר, כמו שהתעכבנו בשנתיים האחרונות בגלל חוסר היציבות השלטוני, אנחנו מפחדים להיכנס לזה שוב.
עופר רז דרור: מדובר בתשתית שאם היא הייתה קיימת היום, בקורונה, מצבם של אזרחי ישראל היה הרבה יותר טוב.
עופר רז דרור: אנחנו רוצים לאפשר כמה שיותר מהר את הפריסה הזאת.
עופר רז דרור: זו קפיצה טכנולוגית שמתרחשת פעם בעשרות שנים, החלפת רשתות הנחושת ברשתות סיבים.
עופר רז דרור: היינו צריכים להתחיל בזה לפני עשור, אנחנו באיחור, הצענו תוכנית להקטנת הפער הזה בכך שנצליח לצמצם אותו לאפס תוך 4–5 שנים.
עופר רז דרור: תנו לנו להתחיל, תודה רבה.
איתן גינזבורג: חבר הכנסת אחמד טיבי, בבקשה.
אחמד טיבי: זה נושא שלמרות חילוקי הדעות שיש לנו עם השר – שלפעמים הוא מתנגד לשיתוף פעולה עם ח"כים ערביים, לא תמיד – זה נושא כלל ארצי והאינטרס הציבורי מחייב תמיכה בחוק הזה והצבעה למתן פטור.
אחמד טיבי: אני בא מחברה שסובלת מתשתיות לקויות באינטרנט, וגם בעולם הטלפון.
אחמד טיבי: זה פוגע בלימודי און-ליין, בלימודי זום.
אחמד טיבי: זה פוגע הן במורה והן בתלמיד.
אחמד טיבי: זה פוגע גם בעסקים כי בלי אינטרנט קשה להסתדר.
אחמד טיבי: חשוב לחזק את הפריפריה במקרה הזה.
אחמד טיבי: אני מכיר יישובים שלוקח שעה וחצי להוריד קובץ בשל איטיות הרשת.
אחמד טיבי: אנחנו ב-2020, והדברים הללו לא אמורים להתרחש.
אחמד טיבי: לכן, אנחנו כאן כדי לתמוך בפטור.
איתן גינזבורג: תודה, חבר הכנסת טיבי, אני באמת חושב שזה חוק חשוב.
איתן גינזבורג: חברת הכנסת שי וזאן, בבקשה.
הילה שי וזאן: אני מסכימה עם הדברים, זה יגיע אלינו, לוועדת הכלכלה.
הילה שי וזאן: כדאי שיגיע כמה שיותר מוקדם, זה מאוד חשוב ואנחנו רוצים להעביר את זה כמה שיותר מהר.
איתן גינזבורג: אם לא אז נעבור להצבעה.
איתן גינזבורג: מי בעד הקדמת הדיון בהצעת החוק, ירים את ידו.
איתן גינזבורג: נמנעים – אין ההצעה אושרה
איתן גינזבורג: פה-אחד, שבעה חברים, הצעת החוק הוקדמה.
אחמד טיבי: אדוני, חשוב לומר לשר הנדל שללא הצבעה של שני תומכי טרור החוק לא היה עובר.
אחמד טיבי: הוא לא הגיע ואנחנו פה.
איתן גינזבורג: אני אומר לך משהו: הוא נמצא כאן באמצעות בא כוחו.
הילה שי וזאן: הוא לא בא לוועדת כנסת.
אחמד טיבי: לא נורא, יש שרים שמכבדים ונושאים דברים.
איתן גינזבורג: הוא נמצא כאן באמצעות נציגו שהרגע דיבר.
איתן גינזבורג: מכיוון שאמרת את מה שאמרת, מזל שכתבתי את מה שכתבתי בשבחכם לפני שאמרת זאת.
איתן גינזבורג: אנחנו ברביזיה.
איתן גינזבורג: חבר הכנסת יצחק פינדרוס, אתה רוצה לנמק?
יצחק פינדרוס: אני חושב שאין נימוק יותר טוב מאשר הנימוק שאמר יושב-ראש ישראל ביתנו איווט ליברמן, ואני מצטט: "אני קורא לארגוני הנשים להכריז מלחמה על ש"ס ויהדות התורה.
יצחק פינדרוס: אם החוק יגיע לוועדת החוקה משמעות הדבר הוא – טרפוד החוק.
יצחק פינדרוס: אני קורא לחברים בקואליציה מהליכוד ומכחול לבן – להתייצב בצורה ברורה ולתמוך בתמיכתנו, לתמוך בחוק שיעבור בוועדה לקידום מעמד האישה".
יצחק פינדרוס: אני חושב שזה בדיוק מה שאמרת מקודם – אווירת ההסתה הזו, שאנחנו תומכים ברצח, תומכים ברוצחים, הוא דבר בלתי מתקבל על הדעת.
יצחק פינדרוס: כל מי שמבין את הדבר הזה חייב – והרי החוק הוא חוק מאוד פשוט ולא מורכב, חוק מאוד ברור.
יצחק פינדרוס: גם מה שעבר בוועדת השרים לענייני חקיקה בחוק של עודד פורר, מאוד ברור וחד: אדם שמואשם ברצח לא יכול להיות אפוטרופוס על הילדים שלו.
יצחק פינדרוס: אין פה יותר מדי תסבוכות.
יצחק פינדרוס: אותו ייעוץ משפטי שייעץ לוועדת החוקה ייעץ בסופו של דבר לוועדה לקידום מעמד האישה.
יצחק פינדרוס: והכתם הזה שמנסה הבן אדם שמפיץ פה כבר שנתיים חוץ משנאה – שום דבר, חוץ משנאה הוא לא מפיץ פה כלום.
יצחק פינדרוס: אנחנו אוהבים להסביר שהליכוד עושה את זה, כחול לבן עושים את זה, לפיד עושה את זה.
יצחק פינדרוס: יש פה בן אדם שעוסק בשיטתיות כבר שנתיים בהפצת רק שנאה.
יצחק פינדרוס: בשביל לעצור את השנאה הזאת אני מבקש מכול חברי הוועדה לדון מחדש בהחלטה שהייתה מקודם.
איתן גינזבורג: נקיים הצבעה.
איתן גינזבורג: מי בעד הרביזיה על החלטת ועדת הכנסת בדבר קביעת ועדה לדיון בהצעות החוק: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א-2020, של ח"כ עודד פורר, שמספרה 2429, והצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א-2020, של ח"כ גדעון סער שמספרה 2333.
איתן גינזבורג: הצבעה בעד – 7 נגד – 9 נמנעים – 1 הרביזיה לא התקבלה.
איתן גינזבורג: בקשת יושב-ראש ועדת הכלכלה להקדמת הדיון בהצעת חוק מקורות אנרגיה (תיקון מס' 2), התשפ"א-2020 (מ/1347), לפני הקריאה השנייה והשלישית
איתן גינזבורג: נושא נוסף על סדר היום – בקשת יושב-ראש ועדת הכלכלה להקדמת הדיון בהצעת חוק מקורות אנרגיה (תיקון מס' 2), התשפ"א-2020 (מ/1347), לפני הקריאה השנייה והשלישית.
איתן גינזבורג: חברת הכנסת מיקי חיימוביץ – את רוצה לנמק?
מיכל (מיקי) חיימוביץ': אנחנו הצלחנו ברגע האחרון להכניס תיקון לחוק מקורות אנרגיה.
מיכל (מיקי) חיימוביץ': התיקון הזה מבטיח את הפטור מהיטל השבחה לפאנלים סולריים על גגות.
מיכל (מיקי) חיימוביץ': זה צעד חשוב מאוד שלא יסיג את כל שוק האנרגיה לאחור.
מיכל (מיקי) חיימוביץ': אנחנו הצלחנו לעשות את התיקון הזה, להצביע עליו היום לקריאה שנייה ושלישית.
מיכל (מיקי) חיימוביץ': אנחנו רוצים שהוא יעלה היום למליאה.
איתן גינזבורג: מי בעד הקדמת הדיון בהצעת החוק לפי הצעת ועדת הכלכלה?
איתן גינזבורג: הצבעה בעד – 9 נגד – אין נמנעים – אין הבקשה להקדמת הדיון התקבלה.
איתן גינזבורג: תודה, פה אחד ההצעה התקבלה.
איתן גינזבורג: בקשת הממשלה להקדמת הדיון בהצעת חוק למניעת הסתננות (עבירות שיפוט)(הוראת שעה), התשפ"א-2020 (מ/1375), לפני הקריאה הראשונה
איתן גינזבורג: אנו עוברים לבקשה הבאה:
איתן גינזבורג: בקשת הממשלה להקדמת הדיון בהצעת חוק למניעת הסתננות (עבירות שיפוט)(הוראת שעה), התשפ"א-2020 (מ/1375), לפני הקריאה הראשונה.
איתן גינזבורג: יועץ שר הפנים, בבקשה.
יוני משרקי: מדובר בהארכת חוק מניעת הסתננות שפג תוקפה בתחילת דצמבר.
יוני משרקי: הוראות שונות בנושא מניעת הסתננות.
יוני משרקי: אנחנו מבקשים לקדם את זה בהקדם כדי שנוכל להאריך את זה לפני שפג תוקף החוק.
איתן גינזבורג: הצבעה בעד – 9 נגד – אין נמנעים – אין בקשת הקדמת הדיון התקבלה.
איתן גינזבורג: תודה, הבקשה אושרה פה אחד.
איתן גינזבורג: היום יום שני, י"ד בכסלו, התשפ"א, 30 בנובמבר, 2020.
איתן גינזבורג: בפתח הדיון – בקשת הממשלה להקדמת הדיון בהצעות חוק לפני קריאה ראשונה.
איתן גינזבורג: הראשונה – הצעת חוק קליטת חיילים משוחררים (תיקון מס' 23 – הוראת שעה – נגיף הקורונה החדש)(מענק חד פעמי נוסף), התשפ"א-2020.
איתן גינזבורג: תנמק את הבקשה יועמ"ש משרד הביטחון טל שטראוס.
טל שטראוס: שלום, אני יועצת משפטית במשרד הביטחון.
טל שטראוס: אנחנו מבקשים פטור מחובת הנחה לתיקון חוק קליטת חיילים משוחררים, מאחר ואנחנו לקראת סוף השנה ואנחנו רוצים לאפשר לקרן לקליטת חיילים משוחררים להתארגן כמה שיותר מהר כדי להעביר את הכסף עוד לפני סוף השנה.
טל שטראוס: התיקון החוק התעכב קצת כאן במערכות כדי להשיג הסכמות, ועכשיו, כשהכול הושלם, אנחנו רוצים להאיץ את הליך החקיקה כדי להעביר את הכסף כמה שיותר מהר.
אלעזר שטרן: אני חושב שזו אחת הבקשות הכי צודקות שהיו פה בוועדה אי פעם.
איתן גינזבורג: שהממשלה הביאה.
איתן גינזבורג: נא להדגיש.
אלעזר שטרן: אם אתה רוצה להתחיל – אז שהממשלה הביאה.
אלעזר שטרן: אני שמח שהממשלה הייתה קשובה ללחצים שלנו מעל לשולחן ומתוך הוועדות והסכימה.
אלעזר שטרן: נתחיל ככה, אם זה מה שרצית.
אלעזר שטרן: אבל האמת היא שזה מה שהיה.
אלעזר שטרן: אני אגיד לך למה זה היה – בגלל שדאגו לשירות הלאומי אזרחי, לחרדים, והשאירו את החיילים מאחור.
אלעזר שטרן: ולכן עכשיו אני שמח שהממשלה התעשתה.
איתן גינזבורג: מי בעד הקדמת הדיון בחוקק קליטת חיילים משוחררים (תיקון מס' 23 – הוראת שעה – נגיף הקורונה החדש)(מענק חד פעמי נוסף), התשפ"א-2020?
איתן גינזבורג: הצבעה בעד – 7 נגד – אין נמנעים – אין הבקשה להקדמת הדיון התקבלה.
איתן גינזבורג: בעד 7, אין מתנגדים ואין נמנעים.
איתן גינזבורג: אני קובע שהקדמת הדיון אושרה.
איתן גינזבורג: אנו עוברים להקדמת הדיון בהצעת חוק שירותי תעופה (פיצוי וסיוע בשל טיסה או שינוי בתנאיה) (נגיף הקורונה החדש – הוראת שעה – תיקון) (תיקון מס' 2) (הוראת שעה – קיצור המועד להשבת התמורה), התשפ"א-2020.
איתן גינזבורג: תנמק עורכת הדין מלי סיטון מיועמ"ש משרד התחבורה.
מלי סיטון: צוהריים טובים, אני מבקשת להסביר מדוע עולה הצורך בהקדמת הדיון בהצעת החוק.
מלי סיטון: הוראת השעה שהוחלט לגבי חוק פיצוי וסיוע התאימה את מצב התעופה הבין לאומי ומצב התעופה הישראלי לזכויות של הנוסע ולמצב חברות התעופה בתקופה הקשה הזו.
מלי סיטון: הוראת השעה למעשה האריכה את משך הזמן ל-90 יום למתן ההטבות לזכאים שטיסתם בוטלה.
מלי סיטון: בקשת הממשלה עכשיו היא להעריך את ההוראות של הוראת השעה בחודש נוסף.
מלי סיטון: הוראת השעה פוקעת היום לטיסות שיוצאות עד לסוף נובמבר.
מלי סיטון: בקשת הממשלה היא להאריך את הוראת השעה עד לסוף דצמבר.
מלי סיטון: הוראה נוספת שהממשלה מבקשת לקדם אותה היא שמשך הזמן שניתן ל-90 יום – מבקשת הממשלה לקצר אותו ל-21 יום.
מלי סיטון: זאת אומרת שבתוך 21 יום ממועד הטיסה שהיה נקוב בכרטיס הטיסה תחזיר חברת התעופה את התמורה לנוסע.
איתן גינזבורג: זכות הדיבור לחבר הכנסת אחמד טיבי שהעביר את חוק טיבי.
אחמד טיבי: החוק במקור הוא שלי וכל הזמן מנסים למנוע פיצויים מהאזרח, מהצרכן.
אחמד טיבי: כבר דחו את המועד מספר פעמים בוועדת הכלכלה.
אחמד טיבי: אני מתנגד לכל המהלכים האלה ואני חושב – ואמרתי אז:
אחמד טיבי: אני בעד שיסייעו לחברות התעופה סיוע ישיר מהמדינה או מקרן מיוחדת, אבל יש להפסיק את ההזנחה הזו וההתעמרות בנוסעים, באזרחים, במי שרכש כרטיסים ולא מקבל את הפיצוי או את דמי הכרטיס שהוא שילם.
מלי סיטון: אני יכולה לענות לחבר הכנסת?
מלי סיטון: הממשלה דווקא בכיוון של מה שאמר חבר הכנסת טיבי.
מלי סיטון: אנחנו מבקשים לשנות מההוראה שקבעה 90 יום בתקופת הקורונה ולהחזיר אותה ל-30 יום, כשבעצם זו ההוראה בהוראת השעה, כשהחוק המקורי מדבר על 21 יום, ככה שדווקא הממשלה כן רואה לנגד עיניה את זכויות האזרחים הנוסעים, למרות הקושי שמתקיים בחברות התעופה – 30 יום במקום 90 יום זה משמעותי מאוד מבחינת הנוסע, וזו דרכה של הממשלה ללכת לכיוון הזה.
איתן גינזבורג: אני חושב, חבר הכנסת טיבי, שפה אתה דווקא צריך לתמוך כי מקצרים את תקופת ההשבה.
איתן גינזבורג: מי בעד הקדמת הדיון בהצעת חוק שירותי תעופה (פיצוי וסיוע בשל טיסה או שינוי בתנאיה)(נגיף הקורונה החדש – הוראת שעה – תיקון)(תיקון מס' 2)(הוראת שעה – קיצור המועד להשבת התמורה), התשפ"א-2020?
איתן גינזבורג: הצבעה בעד – 8 נגד – 1 נמנעים – אין הבקשה להקדמת הדיון התקבלה.
איתן גינזבורג: ברוב של 8 מול מתנגד אחד, הבקשה להקדמת הדיון בהצעת החוק התקבלה.
איתן גינזבורג: כמובן ששתי הבקשות הן לקריאה הראשונה בלבד.
איתן גינזבורג: << נושא >> הקמת ועדת הכנסת המשותפת ליישומים ביומטריים, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.
איתן גינזבורג: נעבור לנושא הבא – בקשה להקמת שתי ועדות משותפות.
איתן גינזבורג: ועדה משותפת אחת היא ועדה משותפת לחוק האזנת סתר.
איתן גינזבורג: על-פי החוק נקבע כי מדי שנה ראש הממשלה או שר הביטחון ידווחו לוועדה משותפת של ועדת החוקה, חוק ומשפט וועדת החוץ והביטחון של הכנסת על מספר ההיתרים שנתנו לפי פרק זה של חוק האזנת סתר.
ארבל אסטרחן: זה האזנות סתר למטרת ביטחון המדינה.
איתן גינזבורג: והוועדה תדון בנושא בדלתיים סגורות.
איתן גינזבורג: לאחר התייעצות בין יושב-ראש ועדת החוץ והביטחון ויושב-ראש ועדת החוקה, חוק ומשפט מוצע כי הוועדה המשותפת תהיה בת שישה חברים, שלושה מכול ועדה, לפי ההרכב הבא: מטעם ועדת החוקה, חוק ומשפט יכהנו – יעקב אשר, שישמש כיושב-ראש הוועדה, חבר הכנסת איתן גינזבורג ואיילת שקד, ומטעם ועדת החוץ והביטחון יכהנו חברי הכנסת צבי האוזר, מיקי מכלוף זוהר ומשה בוגי יעלון.
איתן גינזבורג: מישהו מבקש להתייחס?
איתן גינזבורג: מי בעד הקמת הוועדה?
איתן גינזבורג: הצבעה בעד – 7 נגד - אין נמנעים – אין הבקשה להקמת הוועדה המשותפת התקבלה.
איתן גינזבורג: פה אחד, שבעה חברים, הבקשה להקמת הוועדה המשותפת אושרה.
איתן גינזבורג: בקשה נוספת להקמת ועדה משותפת היא לפי חוק החלת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.
איתן גינזבורג: כבר הקמנו ועדה משותפת כזו.
איתן גינזבורג: החוק קבע שנקים ועדה משותפת ליישומים ביומטריים שתופעל בעניינים שנוגעים לפעילות רשויות הביטחון ואבטחת מידע, והישיבות יהיו חסויות.
איתן גינזבורג: נקבע כי יושב-ראש ועדת החוץ והביטחון יהיה יושב-ראש הוועדה, יושב-ראש ועדת הכנסת המשותפת – שהקמנו אותה כבר בעבר – יכהן שם, שני חברי כנסת מוועדת החוקה, אחד מסיעת הקואליציה ואחד מהאופוזיציה, וכל חברי ועדת המשנה למודיעין ושירותים חשאיים של ועדת החוץ והביטחון.
איתן גינזבורג: לפיכך נדרשת ועדת הכנסת לקבוע רק את זהות חברי ועדת החוקה, חוק ומשפט שיהיו חברים בוועדה המשותפת, וזה לפי המלצת יושב-ראש ועדת החוקה, חוק ומשפט.
איתן גינזבורג: ההצעה שלנו היא כי מהקואליציה חברת הכנסת עינב קבלה תהיה הנציגה, ומהאופוזיציה – חבר הכנסת יואב סגלוביץ', כך שהרכב הוועדה יהיה כזה: יושב-ראש הוועדה יהיה חבר הכנסת צבי האוזר, חבר הכנסת יעקב אשר, חברת הכנסת עינב קבלה, חבר הכנסת יואב סגלוביץ' וחבר הכנסת אבי דיכטר, משה בוגי יעלון, אביגדור ליברמן, וגדעון סער.
ארבל אסטרחן: צריך לומר שוועדת הכנסת בוחרת רק שני הנציגים מטעם - - - כל האחרים, אם הם מתחלפים – לא צריך לחזור לכאן.
איתן גינזבורג: מישהו מבקש להתייחס להרכב הוועדה?
איתן גינזבורג: מי בעד הוועדה כפי שהוצגה?
איתן גינזבורג: הצבעה בעד – 8 נגד - אין נמנעים – אין הרכב הוועדה אושר.
איתן גינזבורג: הוועדה המשותפת אושרה.
איתן גינזבורג: הוקמה, ותועבר להודעה במליאת הכנסת.
איתן גינזבורג: הנושא הבא – חילופי אישים בוועדה המשותפת של ועדת העבודה, הרווחה והבריאות וועדת החוץ והביטחון לאישור חקיקת משנה לפי חוק שירות לאומי-אזרחי, התשע"ד-2014.
איתן גינזבורג: יושבי-ראש סיעות יש עתיד תל"ם ויושבת-ראש סיעת ימינה פנו בבקשה לחילופי אישים בוועדה הזו, ובהסכמה עם ראשי הוועדות של ועדת העבודה והרווחה וועדת החוץ והביטחון מוצע כי מטעם ועדת החוץ והביטחון במקום נפתלי בנט תכהן חברת הכנסת אורנה ברביבאי, ובמקום חבר הכנסת עידן רול יכהן חבר הכנסת אופיר סופר.
איתן גינזבורג: מי בעד חילופי האישים בוועדה המשותפת של ועדת העבודה, הרווחה והבריאות וועדת החוץ והביטחון לאישור חקיקת משנה לפי חוק שירות לאומי-אזרחי, התשע"ד-2014?
איתן גינזבורג: הצבעה בעד – 8 נגד - אין נמנעים – אין חילופי האישים אושרו.
איתן גינזבורג: חילופי האישים אושרו.
איתן גינזבורג: אנו עוברים לנושא הבא: קביעת ועדה לדיון בהצעה לסדר בנושא ניגודי עניינים של בכירים בשירות המדינה", של ח"כ עמית הלוי.
איתן גינזבורג: במליאה נשמעו הצעות להעביר את הנושא לוועדת הפנים והגנת הסביבה וועדת החוקה, חוק ומשפט.
מכלוף מיקי זוהר: עמדת הקואליציה – ועדת חוקה.
איתן גינזבורג: מישהו מתנגד להעביר את זה לוועדת החוקה?
איתן גינזבורג: מי בעד להעביר את ההצעה לסדר לוועדת החוקה?
איתן גינזבורג: הצבעה בעד – 8 נגד – אין נמנע – 1 ההצעה להעביר את ההצעה לסדר לדיון בוועדת החוקה אושרה.
איתן גינזבורג: ברוב של 8, אין מתנגדים ונמנע אחד – ההצעה להעביר את ההצעה לסדר היום לדיון בוועדת החוקה נתקבלה.
איתן גינזבורג: קביעת ועדות לדיון בהצעות החוק הבאות: 1 .
איתן גינזבורג: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א- 2020, (פ/ 2429/23), של חה"כ עודד פורר וקבוצת חברי הכנסת.
איתן גינזבורג: 2 .
איתן גינזבורג: הצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א- 2020 (פ/ 2333/23) של חה"כ גדעון סער 3 .
איתן גינזבורג: הצעת חוק למניעת אלימות במשפחה (תיקון - התחייבות לקבלת טיפול), התש"ף- 2020 (פ/ 1058/23), של חה"כ עאידה תומא סלימאן וקבוצת חברי הכנסת.
איתן גינזבורג: אנחנו עוברים לסעיף האחרון – קביעת ועדות לדיון בהצעות חוק.
איתן גינזבורג: ההצעה הראשונה: הצעת חוק הכשרות המשפטית והאפוטרופסות (תיקון - שלילת האפוטרופסות הטבעית עבור נאשמים ומורשעים בעבירות אלימות במשפחה), התשפ"א-2020 של חבר הכנסת עודד פורר וקבוצת חברי כנסת.
איתן גינזבורג: ההצעה השנייה: הצעת חוק הכשרות המשפטית והאפוטרופסות (תיקון - שלילת אפוטרופסות מהורה שהורשע ברצח הורה נוסף של הקטין או של הקטין), התשפ"א-2020 של חבר הכנסת גדעון סער, והצעת חוק למניעת אלימות במשפחה (תיקון - התחייבות לקבלת טיפול), התש"ף-2020, של חברת הכנסת עאידה תומא סלימאן וקבוצת חברי הכנסת.
אחמד טיבי: יש הסכמה כללית שזה לוועדה לקידום מעמד האישה.
אחמד טיבי: אף אחד לא מתנגד.
איתן גינזבורג: כיוון שבמליאה הוצעו הצעות שונות – אז אנחנו בדיון.
ארבל אסטרחן: צריך רק לומר שמבחינתנו זה צריך ללכת לוועדת החוקה.
איתן גינזבורג: אז היועצת המשפטית אומרת שזה צריך ללכת לוועדת החוקה אבל במליאה הושמעו עוד קריאות ועוד הצעות – לוועדה לקידום מעמד האישה וגם לוועדת החוקה.
איתן גינזבורג: אז אני פותח את הנושא הזה לדיון.
תהלה פרידמן: אנחנו מצביעים על כל הצעה בנפרד?
איתן גינזבורג: שתיים הוצמדו, וההצעה של חברת הכנסת עאידה תומא סלימאן – בנפרד.
יצחק פינדרוס: אני מבקש זכות דיבור.
יצחק פינדרוס: אני רוצה לומר למה הגעתי לפה.
יצחק פינדרוס: יכול להיות שאפילו לא הייתי מטריח את עצמי להגיע לדיון.
יצחק פינדרוס: יצאתי היום מבידוד אחרי 12 יום.
יצחק פינדרוס: אני חייב לומר לכם שהייתי מזועזע.
יצחק פינדרוס: לבוא לכנסת ולשמוע רחש בחש כאילו לחרדים יש עניין להשאיר אפוטרופוס בידי רוצח - - -
עודד פורר: לא, זה לא הנושא הזה.
יצחק פינדרוס: זה בדיוק הנושא הזה.
אחמד טיבי: יש אחת שיש עליה הסכמה כללית - - -